Diari Oficial de la Generalitat Valenciana


Sumari del DOGV 7244, del 31-03-2014 (2014/2739)

DECRET 47/2014, de 28 de març, del Consell, pel qual s'autoritza la implantació d'ensenyaments universitaris oficials de doctorat en la Universitat d'Alacant.
--------------------------------------------------------------------------------------------------------------------------------------------------------------

### Dades del document

Número de DOGV
:   7244

Data del DOGV
:   31-03-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/2739


Data del document
:   28-03-2014

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 47/2014, de 28 de març, del Consell, pel qual s'autoritza la implantació d'ensenyaments universitaris oficials de doctorat en la Universitat d'Alacant. [2014/2739]  
La Llei Orgànica 6/2001, de 21 de desembre, d'Universitats, en l'article 37 estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir estes ensenyaments oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que el pla d'estudis s'ajusta a les directrius i condicions establides pel Govern.  
  
La Universitat d'Alacant ha sol·licitat autorització per a impartir, a partir del curs 2013-2014, els ensenyaments universitaris oficials de doctorat que es detallen en l'annex del present decret.  
En l'expedient consta l'informe favorable del Consell Social de la universitat d'alacant i l'acord del Consell de Govern.  
El Consell Valencià d'Universitats i de Formació Superior va ser informat de la proposta d'implantació dels ensenyaments en la sessió de 18 de juliol de 2013.  
L'Agència Valenciana d'Avaluació i Prospectiva (AVAP) ha emés els informes preceptius, amb resultat favorable.  
El Consell d'Universitats ha verificat el pla d'estudis dels ensenyaments universitaris oficials de doctorat que es detallen en l'annex del present decret.  
Per tot això, vist l'article 10.1 del Reial Decret 99/2011, de 28 de gener, pel qual es regulen els ensenyaments oficials de doctorat; els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3, apartat 3, del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 28 de març de 2014,  
  
  
DECRETE  
  
Article 1. Autorització d'ensenyaments  
S'autoritza la Universitat d'Alacant per a implantar, en el curs 2013-2014, els ensenyaments universitaris oficials de doctorat que es detallen en l'annex del present decret.  
  
Article 2. Inscripció en el registre i els seus efectes  
La present autorització es comunicarà al Ministeri d'Educació, Cultura i Esport a l'efecte que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 3. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
DISPOSICIONS ADDICIONALS  
  
Primera. Limitació del gasto  
La implementació i posterior desplegament d'este decret no podrà tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i, en tot cas, haurà de ser atés amb els mitjans personals i materials de la Universitat d'Alacant.  
Segona. Facultats d'aplicació i execució  
Es faculta la persona titular de la Conselleria d'Educació, Cultura i Esport per a l'aplicació i execució del que disposa el present decret.  
  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de ser publicat en el Diari Oficial de la Comunitat Valenciana.  
  
València, 28 de març de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX  
Doctorats de la Universitat d'Alacant  
Curs 2013-2014  
  
1. Programa de Doctorat en Aigua i Desenrotllament Sostenible.  
2. Programa de Doctorat en Biodiversitat i Conservació.  
3. Programa de Doctorat en Biologia Experimental i Aplicada.  
4. Programa de Doctorat en Ciència de Materials.  
5. Programa de Doctorat en Ciències de la Salut.  
6. Programa de Doctorat en Ciències del Mar i Biologia Aplicada.  
7. Programa de Doctorat en Ciències Experimentals i Biosanitàries.  
  
8. Programa de Doctorat en Conservació i Restauració d'Ecosistemes.  
9. Programa de Doctorat en Dret.  
10. Programa de Doctorat en Economia.  
11. Programa de Doctorat en Empresa, Economia i Societat.  
12. Programa de Doctorat en Filosofia i Lletres.  
13. Programa de Doctorat en Física Aplicada a les Ciències i les Tecnologies.  
14. Programa de Doctorat en Informàtica.  
15. Programa de Doctorat en Enginyeria de Materials, Estructures i Terreny: Construcció Sostenible.  
16. Programa de Doctorat en Enginyeria Química.  
17. Programa de Doctorat en Investigació Educativa.  
18. Programa de Doctorat en Mètodes Matemàtics i Modelització en Ciències i Enginyeria.  
19. Programa de Doctorat en Síntesi Orgànica.  
20. Programa de Doctorat en Transferències Interculturals i Històriques en l'Europa Medieval Mediterrània/Intercultural and Historical Transmission in Medieval Mediterranean Europe.  
21. Programa de Doctorat en Economia, per la Universitat d'Alacant, Universitat de Múrcia, Universitat Miguel Hernández d'Elx, Universitat Nacional d'Educació a Distància i Universitat Politècnica de Cartagena.  
22. Programa de Doctorat en Electroquímica. Ciència i Tecnologia, per la Universitat Autònoma de Barcelona, Universitat Autònoma de Madrid, Universitat d'Alacant, Universitat de Barcelona, Universitat de Burgos, Universitat de Còrdova, Universitat de Lleida, Universitat de Múrcia, Universitat de Sevilla, Universitat Politècnica de Cartagena i Universitat de València (Estudi General).  
23. Programa de Doctorat en Filosofia, per la Universitat d'Alacant, Universitat d'Almeria, Universitat de Castella-la Manxa, Universitat de La Laguna, Universitat de Múrcia i Universitat de Saragossa.  
  
24. Programa de Doctorat en Nanociència i Nanotecnologia, per la Universitat d'Alacant, Universitat de Castella-la Manxa, Universitat de La Laguna, Universitat Jaume I de Castelló i Universitat de València (Estudi General).  
25. Programa de Doctorat en Turisme, per la Universitat d'Alacant, Universitat de Màlaga, Universitat de Sevilla i Universitat Rey Juan Carlos.